Uredba Sveta (ES) št. 154/2002

z dne 21. januarja 2002

o spremembi Uredbe (EGS) št. 2358/71 o skupni ureditvi trga za semena in o določitvi pomoči, ki se dodeljuje v sektorju semen, za tržni leti 2002/2003 in 2003/2004

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju naslednjega:

(1) Člen 3(2) Uredbe (EGS) št. 2358/71 [4] določa, da mora biti znesek pomoči določen ob upoštevanju, med drugim, potrebe za zagotovitev ravnovesja med želenim obsegom pridelave v Skupnosti in količino, ki se lahko trži. Od letine 1994/1995 pridelava in izvoz semen neprenehoma naraščata; poleg tega so zaloge semen v Skupnosti dosegle stopnjo, ki lahko vpliva na ravnovesje na trgu s semeni.

(2) Zato je upravičeno, da se uvede mehanizem za stabilizacijo pridelave semen, razen riževih, za katere tak mehanizem že obstaja. Stabilizacijski mehanizem za semena, razen za riževa, mora določiti največjo količino, ki je upravičena do pomoči, kar je določeno na podlagi reprezentativne povprečne količine, pridelane v zadnjem referenčnem obdobju, ter tudi okvir za upoštevanje cikličnih nihanj, ki so značilna za pridelavo semen. Treba je tudi ustvariti pogoje, ki bodo dovoljevali razvoj ali ohranjanje trdnih sektorjev male proizvodnje, tako da se zagotovi najmanjša količina za države članice, kjer je malo ali pa sploh ni pridelave semen.

(3) Priloga k Uredbi (EGS) št. 2358/71 se nanaša na sorte Lolium perenne L. z dobro trpežnostjo, pozne ali srednjepozne, nove in druge sorte, ter sorte s slabo trpežnostjo, srednjepozne, srednjezgodnje ali zgodnje. Ker to razlikovanje ni več upravičeno zaradi cen za te sorte na zunanjih trgih, je treba razlikovanje med tremi različnimi skupinami sort Lolium perenne L. opustiti in določiti enotno višino pomoči.

(4) Glede na stanje ter napovedi za trg Skupnosti, pridelovalci nimajo zagotovljenega zadovoljivega dohodka od semen, ki so na seznamu v Prilogi k Uredbi (EGS) št. 2358/71, ki bodo tržena v tržnih letih 2002/2003 in 2003/2004. Treba je dodeliti pomoč za proizvodnjo teh semen.

(5) Člen 3(2) Uredbe (EGS) št. 2358/71 določa, da je, če je pomoč določena, na eni strani treba upoštevati potrebo, da se zagotovi ravnovesje med proizvodnjo v Skupnosti ter trgi za te proizvode, ter na drugi strani cene teh proizvodov na zunanjih trgih.

(6) Posledica uporabe teh meril je določitev pomoči, ki se uporablja za tržni leti 2002/2003 in 2003/2004 v višinah, določenih v Prilogi.

(7) Ukrepe, potrebne za izvajanje te uredbe, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [5] –

SPREJEL NASLEDNJO UREDBO:

Člen 1

Uredba (EGS) št. 2358/71 se spremeni:

1. Člen 3(4a) se nadomesti s:

"4a. Največja količina semena, za katero se plača pomoč v Skupnosti, se določi v skladu s postopkom iz odstavka 5. Ta pomoč se porazdeli med države članice proizvajalke.

Največja količina semena, razen riževega, za katero se plača pomoč, je enaka vsoti količin, ki se za vsako državo članico določijo na podlagi povprečja pridelanih količin, brez obeh skrajnih vrednosti, v tržnih letih od 1996/1997 do 2000/2001, plus 5 %.

Če količina, določena za državo članico na podlagi drugega pododstavka, ne presega 800 ton, se tej državi članici dodeli dodatnih 300 ton.

Če za seme, razen za riževo, skupna vsota količin, za katere se uporablja pomoč v državah članicah proizvajalkah, preseže največjo količino, določeno za Skupnost, se pomoč za naslednje tržno leto zmanjša v vsaki zadevni državi članici sorazmerno s prekoračitvijo državne količine ob upoštevanju količin, ki jih države članice niso porabile. V tem primeru Komisija določi odstotek zmanjšanja za vsako državo članico proizvajalko."

2. Člen 10 se črta.

3. Člen 11 se nadomesti s:

"Člen 11

1. Komisiji pomaga Upravljalni odbor za semena (v nadaljnjem besedilu: "odbor").

2. Pri sklicevanju na ta odstavek se uporabljata člena 4 in 7 Sklepa 1999/468/ES.

Obdobje, določeno v členu 4(3) Sklepa 1999/468/ES, je en mesec.

3. Odbor sprejme svoj poslovnik."

Člen 2

Za tržni leti 2002/2003 in 2003/2004 je pomoč, ki se dodeljuje v sektorju semen, kakor je predvidena v členu 3 Uredbe (EGS) št. 2358/71, tista, ki je določena v Prilogi k tej uredbi.

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. julija 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. januarja 2002

Za Svet

Predsednik

M. Arias Caňete

[1] UL C 213 E, 31.7.2001, str. 249.

[2] Mnenje z dne 11. decembra 2001 (še ni bilo objavljeno v Uradnem listu).

[3] UL C 311, 7.11.2001, str. 30.

[4] UL L 246, 5.11.1971, str. 1. Uredba, kakor je bila nazadnje spremenjena z Uredbo (ES) št. 2371/2000 (UL L 275, 23.10.2000, str. 1).

[5] UL L 184, 17.7.1999, str. 23.

--------------------------------------------------

PRILOGA

TRŽNI LETI 2002/2003 IN 2003/2004

Pomoč, ki se uporablja v Skupnosti

(EUR/100 kg) |

Oznaka KN | Poimenovanje | Višina pomoči |

2002/2003 | 2003/2004 |

1.CERES

10019010 | Triticum spelta L. | 14,37 | 14,37 |

10061010 | Oryza sativa L. | | |

| —Dolgozrnate sorte, katerih zrna so daljša od 6,0 milimetrov in pri katerih je razmerje med dolžino in širino večje od ali enako 3 | 17,27 | 17,27 |

| —Druge sorte, katerih zrna so daljša ali krajša od ali enaka 6,0 milimetrov in pri katerih je razmerje med dolžino in širino manjše od 3 | 14,85 | 14,85 |

2.OLEAGINEAE

ex12040010 | Linum usitatissimum L. (lan za vlakna) | 28,38 | 28,38 |

ex12040010 | Linum usitatissimum L. (laneno seme) | 22,46 | 22,46 |

ex12079910 | Cannabis sativa L. (sorte, pri katerih vsebnost THC ne presega 0,2 %) | 20,53 | 20,53 |

3.GRAMINEAE

ex12092910 | Agrostis canina L. | 75,95 | 75,95 |

ex12092910 | Agrostis gigantea Roth. | 75,95 | 75,95 |

ex12092910 | Agrostis stolonifera L. | 75,95 | 75,95 |

ex12092910 | Agrostis capillaris L. | 75,95 | 75,95 |

ex12092980 | Arrhenatherum elatius (L.) P. Beauv. ex J.S. in K.B. Presl. | 67,14 | 67,14 |

ex12092910 | Dactylis glomerata L. | 52,77 | 52,77 |

ex12092380 | Festuca arundinacea Schreb. | 58,93 | 58,93 |

ex12092380 | Festuca ovina L. | 43,59 | 43,59 |

12092311 | Festuca pratensis Huds. | 43,59 | 43,59 |

12092315 | Festuca rubra L. | 36,83 | 36,83 |

ex12092980 | Festulolium | 32,36 | 32,36 |

12092510 | Lolium multiflorum Lam. | 21,13 | 21,13 |

12092590 | Lolium perenne L. | 30,99 | 30,99 |

ex12092980 | Lolium x boucheanum Kunth | 21,13 | 21,13 |

ex12092980 | Phleum Bertolinii (DC) | 50,96 | 50,96 |

12092600 | Phleum pratense L. | 83,56 | 83,56 |

ex12092980 | Poa nemoralis L. | 38,88 | 38,88 |

12092400 | Poa pratensis L. | 38,52 | 38,52 |

ex12092910 | Poa palustris in Poa trivialis L. | 38,88 | 38,88 |

4.LEGUMINOSAE

ex12092980 | Hedysarum coronarium L. | 36,47 | 36,47 |

ex12092980 | Medicago lupulina L. | 31,88 | 31,88 |

ex12092100 | Medicago sativa L. (ekotipi) | 22,10 | 22,10 |

ex12092100 | Medicago sativa L. (sorte) | 36,59 | 36,59 |

ex12092980 | Onobrichis viciifolia Scop. | 20,04 | 20,04 |

ex07131010 | Pisum sativum L. (partim) (krmni grah) | 0 | 0 |

ex12092280 | Trifolium alexandrinum L. | 45,76 | 45,76 |

ex12092280 | Trifolium hybridum L. | 45,89 | 45,89 |

ex12092280 | Trifolium incarnatum L. | 45,76 | 45,76 |

12092210 | Trifolium pratense L. | 53,49 | 53,49 |

ex12092280 | Trifolium repens L. | 75,11 | 75,11 |

ex12092280 | Trifolium repens L. var. Giganteum | 70,76 | 70,76 |

ex12092280 | Trifolium resupinatum L. | 45,76 | 45,76 |

ex07131010 | Vicia faba L. (partim) (krmni bob) | 0 | 0 |

ex12092910 | Vicia sativa L. | 30,67 | 30,67 |

ex12092910 | Vicia villosa Roth. | 24,03 | 24,03 |

--------------------------------------------------